ກຸ່ມຮາມາສ ຍິງຈະຫຼວດໃສ່ ນະຄອນເຈຣູຊາແລັມ ຂອງອິສຣາແອລ ຫຼັງຈາກມີ ການປະທະກັນ ຢູ່ວັດອິສລາມ ອາລ-ອັກຊາ 
ຈະຫລວດທັງຫລາຍ ໄດ້ເຮັດໃຫ້ສຽງຫວໍເຕືອນໄພດັງຂຶ້ນ ໄປທົ່ວນະຄອນເຈຣູຊາແລັມ ແລະໄດ້ສົ່ງຄໍາເຕືອນເປັນພາສາຮີບຣູ ແລະພາສາອັງກິດ ຢູ່ໃນໂທລະໂຄ່ງທີ່ດັງໆ.
ກຸ່ມຫົວຮຸນແຮງຮາມາສໄດ້ຍິງຈະຫຼວດໃສ່ນະຄອນເຈຣູຊາແລັມໃນວັນຈັນວານນີ້, ເຮັດໃຫ້ສຽງຫວໍເຕືອນໄພໃນການໂຈມຕີທາງອາກາດຢູ່ນະຄອນແຫ່ງນັ້ນດັງກ້ອງຂຶ້ນ, ຫຼັງຈາກຊາວປາແລັສຕາຍຫຼາຍຮ້ອຍຄົນໄດ້ຮັບບາດເຈັບໃນການປະທະກັບຕຳຫຼວດອິສຣາແອລ ຢູ່ນອກເດີ່ນວັດອິສລາມ ອາລ-ອັກຊາ (al-Aqsa) ກຸ່ມຫົວຮຸນແຮງອິສລາມໄດ້ຍິງຈະຫລວດໃນເວລາບໍ່ເທົ່າໃດນາທີຫລັງ 6 ໂມງແລງຊຶ່ງກາຍກໍານົດເສັ້ນຕາຍແລ້ວ ກຸ່ມດັ່ງກ່າວໄດ້ຍື່ນຄໍາຂາດໃຫ້ອິສຣາແອລ ຖອນກຳລັງຮັກສາຄວາມປອດໄພຂອງຕົນອອກຈາກວັດດັ່ງກ່າວ ພ້ອມທັງຈາກຈຸດເກີດເຫດອີກບ່ອນນຶ່ງໃນເຈຣູຊາແລັມ ບໍ່ດົນກ່ອນທ່ຽງຄືນ, ກອງທັບອິສຣາແອລກ່າວວ່າ ລູກຈະຫຼວດ 150 ລູກໄດ້ຍິງເຂົ້າໄປໃນອິສຣາແອລ, ໃນນັ້ນ 6 ລູກໄດ້ແນເປົ້າໝາຍໃສ່ເຈຣູຊາແລັມ ປະເທດນັ້ນກ່າວວ່າ ຈະຫລວດຫຼາຍສິບລູກໄດ້ຖືກຂັດຂວາງໂດຍລະບົບປ້ອງກັນລູກສອນໄຟຂອງຕົນ ຍັງບໍ່ມີການລາຍງານຄວາມເສຍຫາຍ ຫລືບາດເຈັບໃດໆໃນທັນທີທັນໃດເທື່ອ ຈະຫລວດທັງຫລາຍໄດ້ເຮັດໃຫ້ສຽງຫວໍເຕືອນໄພດັງຂຶ້ນໄປທົ່ວນະຄອນເຈຣູຊາແລັມ ແລະໄດ້ສົ່ງຄໍາເຕືອນເປັນພາສາຮີບຣູ ແລະພາສາອັງກິດຢູ່ໃນໂທລະໂຄ່ງທີ່ດັງໆ ທະຫານອິສຣາແອລໄດ້ຕອບໂຕ້ດ້ວຍການໂຈມຕີທາງອາກາດໃສ່ເປົ້າໝາຍຕ່າງໆຂອງກຸ່ມຮາມາສໃນເຂດກາຊາ ເຈົ້າໜ້າທີ່ຢູ່ທີ່ນັ້ນກ່າວວ່າມີ 20 ຄົນເສຍຊີວິດ, ໃນນັ້ນມີເດັກນ້ອຍ 9 ຄົນ ນາຍົກລັດຖະມົນຕີອິສຣາແອລ, ທ່ານເບັນຈາມິນ ເນຕັນຢາຮູ ກ່າວວ່າກຸ່ມຮາມາສໄດ້ຂ້າມ “ເສັ້ນແດງ” ດ້ວຍການໂຈມຕີໂດຍໃຊ້ຈະຫຼວດ ເຊື່ອກັນວ່າມັນ ເປັນຄັ້ງທຳອິດ ທີ່ກຸ່ມດັ່ງກ່າວໄດ້ຍິງຈະຫລວດ ໃສ່ນະຄອນເຈຣູຊາແລັມ ນັບຕັ້ງແຕ່ສົງຄາມປີ 2014 ເປັນຕົ້ນມາ ທ່ານກ່າວອີກວ່າ "ອິສຣາແອລຈະຕອບໂຕ້ຢ່າງຮຸນແຮງ ພວກເຮົາຈະບໍ່ປ່ອຍໃຫ້ມີການໂຈມຕີຕໍ່ດິນແດນ, ນະຄອນຫຼວງ, ປະຊາຊົນແລະທະຫານຂອງພວກເຮົາໄດ້ ຜູ້ໃດກໍຕາມທີ່ໂຈມຕີເຮົາ ຜູ້ນັ້ນຈະຕ້ອງໄດ້ຮັບຜົນຕາມມາຢ່າງໜັກ ” ໂຄສົກຂອງຝ່າຍທະຫານຂອງກຸ່ມຮາມາສ, ທ່ານອາບູ ໂອເບດາ (Abu Obeida) ກ່າວວ່າ ການໂຈມຕີດ້ວຍຈະຫລວດແມ່ນການຕອບໂຕ້ຄືນຕໍ່ສິ່ງທີ່ທ່ານເອີ້ນວ່າ "ອາຊະຍາກຳ ແລະການຮຸກຮານ" ຂອງອິສຣາແອລໃນເຈຣູຊາແລັມ